Dublin er den perfekte byen å gå rundt i med et lite bysenter og shopping, restauranter og barer i nærheten av hverandre. Du kan også benytte deg av busser, trikker og taxi når du bor på hotell i Dublin. Trikkeservicen er kalt LUAS og knytter Dublins sentrum til forstedene rundt. Bussene kjører hyppig både i sentrum av Dublin og områdene rundt. Det kan lønne seg å kjøpe et Leap Visitor Card. Med dette kortet har du ubegrensede reiser med trikk og buss, i 1, 3 eller 7 dager. Kortet får du kjøpt på Dublin flyplass, eller i bysentrum ved Dublin Bus 59 Upper O’Connell St., Discover Island Centre i 14 Upper O’Connell St. eller på Visit Dublin Centre i 25 Suffolk St. Når du har kjøpt et Leap Visitor Card kan du også fylle på hvis du trenger å bruke det i flere dager enn planlagt. Du finner en rekke billettautomater der du kan fylle opp kortet på såkalte Leap Outlets omkring i byen.